ส่วนที่ 1

  -----------------------------------------------------------------------
  การประกอบธุรกิจ

  -----------------------------------------------------------------------

1.  นโยบายและภาพรวมการประกอบธุรกิจ

บริษัท ไทย แคปปิตอล คอร์ปอเรชั่น จำกัด (มหาชน) (“บริษัท”)
ดำเนินธุรกิจการจัดซื้อและจัดจำหน่ายถ่านหินบิทูมินัส/ซับบิทูมินัสซึ่งนำเข้าจากประเทศอินโดนีเซียเป็นส่วนใหญ่

1.1 วิสัยทัศน์และกลยุทธ์

วิสัยทัศน์ - เป็นบริษัทชั้นนำติดอันดับ 1 ใน 5 ของประเทศ
ในการประกอบธุรกิจการแปรรูปและค้าปลีกถ่านหินที่มีคุณภาพ

-   มองหาโอกาสการลงทุนในธุรกิจใหม่ ซึ่งสามารถสร้างกำไรให้บริษัทในระยะยาว

กลยุทธ์ เพื่อให้บรรลุวิสัยทัศน์ บริษัทมีกลยุทธ์ดังต่อไปนี้

-   รักษาความสัมพันธ์ที่ดีกับลูกค้าเดิมของบริษัท

-   เจาะตลาดกลุ่มลูกค้าใหม่

-   พัฒนาระบบควบคุมภายในอย่างต่อเนื่อง

-   จัดทำนโยบายและวางแผนการลงทุนเชิงกลยุทธ์ (Strategic Investment)
    เพื่อโอกาสในการขยายธุรกิจของบริษัท

    2.  การเปลี่ยนแปลงและพัฒนาการที่สำคัญในช่วง 3 ปีที่ผ่านมา (ปี 2555 – 2557)

ในปี 2555 – ปี 2557 บริษัทมีการเปลี่ยนแปลงและพัฒนาการที่สำคัญ โดยมีรายละเอียดดังนี้

การจัดการ

ปี 2556

-   ที่ประชุมคณะกรรมการบริษัทครั้งที่ 4/2556 เมื่อวันศุกร์ที่ 9 สิงหาคม 2556
    ได้มีมติรับทราบการลาออกจากตำแหน่งกรรมการผู้จัดการ ของนายบัณฑิต โชติวรรณพร
    ซึ่งมีผลตั้งแต่วันที่ 16 สิงหาคม 2556

ปี 2557

-   บริษัทสามารถพลิกผลประกอบการจากที่มีขาดทุน 52.85 ล้านบาทในปี 2556 ให้มีกำไรสุทธิ
    27.77 ล้านบาทในปี 2557 เพิ่มขึ้น 80.62 ล้านบาทหรือเพิ่มขึ้นร้อยละ 152.54
    เนื่องจากการปรับกลยุทธ์ทางการตลาดและการพัฒนาระบบควบคุมภายในอย่างต่อเนื่อง

การเปลี่ยนแปลงโครงสร้างการถือหุ้น

ปี 2555

-   ในการประชุมสามัญผู้ถือหุ้นประจำปี 2555 เมื่อวันที่ 13 มีนาคม 2555
    บริษัทได้จัดสรรใบสำคัญแสดงสิทธิที่จะซื้อหุ้นสามัญของบริษัทครั้งที่ 3 (TCC-W3)
    ให้แก่ผู้ถือหุ้นเดิมของบริษัท ในอัตราส่วน 10 หุ้นเดิมต่อ 1 หน่วยใบสำคัญแสดงสิทธิ
    โดยไม่คิดมูลค่า คิดเป็นจำนวนใบสำคัญแสดงสิทธิ 92,208,576 หน่วย ใบสำคัญแสดงสิทธิ
    TCC-W3 1 หน่วย สามารถใช้สิทธิซื้อหุ้นสามัญได้ 1 หุ้น ในราคาหุ้นละ 1 บาท ทั้งนี้
    ตามข้อกำหนดสิทธิของใบสำคัญแสดงสิทธิที่จะซื้อหุ้นสามัญของบริษัทครั้งที่ 1 (TCC-W1)
    และครั้งที่ 2 (TCC-W2)
    กำหนดไว้ว่าบริษัทจะดำเนินการปรับราคาการใช้สิทธิและอัตราการใช้สิทธิเมื่อบริษัทเสนอขายหลักทรัพย์ออกใหม่ใดๆให้แก่ผู้ถือหุ้นเดิมโดยหลักทรัพย์นั้นให้สิทธิแก่ผู้ถือหลักทรัพย์ในการใช้สิทธิที่จะซื้อหรือแปลงสภาพเป็นหุ้นสามัญ
    โดยที่ราคาสุทธิต่อหุ้นของหุ้นสามัญที่ออกใหม่เพื่อรองรับสิทธิดังกล่าวต่ำกว่าร้อยละ 90
    ของราคาตลาดของหุ้นสามัญของบริษัท ดังนั้นทางบริษัทจึงได้ทำการปรับสิทธิดังกล่าว
    โดยหลังการปรับสิทธิ TCC-W1 1 หน่วย สามารถใช้สิทธิซื้อหุ้นสามัญได้ 1.21673 หุ้น
    ในราคาหุ้นละ 0.822 บาท และใบสำคัญแสดงสิทธิ TCC-W2 1 หน่วย
    สามารถใช้สิทธิซื้อหุ้นสามัญได้ 1.06594 หุ้น ในราคาหุ้นละ 0.938 บาท

ปี 2556

-   ในการประชุมสามัญผู้ถือหุ้นประจำปี 2556 เมื่อวันที่ 30 เมษายน 2556
    บริษัทได้จัดสรรใบสำคัญแสดงสิทธิที่จะซื้อหุ้นสามัญของบริษัทครั้งที่ 4 (TCC-W4)
    ให้แก่ผู้ถือหุ้นเดิมของบริษัท ในอัตราส่วน 3.2 หุ้นเดิมต่อ 1 หน่วยใบสำคัญแสดงสิทธิ
    โดยไม่คิดมูลค่า คิดเป็นจำนวนใบสำคัญแสดงสิทธิ 369,800,031 หน่วย ใบสำคัญแสดงสิทธิ
    TCC-W4 1 หน่วย สามารถใช้สิทธิซื้อหุ้นสามัญได้ 1 หุ้น ในราคาหุ้นละ 1.00 บาท ทั้งนี้
    ตามข้อกำหนดสิทธิของใบสำคัญแสดงสิทธิ TCC-W1 TCC-W2 และ TCC-W3
    กำหนดไว้ว่าบริษัทจะดำเนินการปรับราคาการใช้สิทธิและอัตราการใช้สิทธิเมื่อบริษัทเสนอขายหลักทรัพย์ออกใหม่ใดๆให้แก่ผู้ถือหุ้นเดิมโดยหลักทรัพย์นั้นให้สิทธิแก่ผู้ถือหลักทรัพย์ในการใช้สิทธิที่จะซื้อหรือแปลงสภาพเป็นหุ้นสามัญ
    โดยที่ราคาสุทธิต่อหุ้นของหุ้นสามัญที่ออกใหม่เพื่อรองรับสิทธิดังกล่าวต่ำกว่าร้อยละ 90
    ของราคาตลาดของหุ้นสามัญของบริษัท ดังนั้นทางบริษัทจึงได้ทำการปรับสิทธิดังกล่าว
    โดยหลังการปรับสิทธิ TCC-W1 1 หน่วย สามารถใช้สิทธิแปลงสภาพเป็นหุ้นสามัญได้ 1.39010
    หุ้น ในราคาหุ้นละ 0.719 บาท ใบสำคัญแสดงสิทธิ TCC-W2 1 หน่วย
    สามารถใช้สิทธิแปลงสภาพเป็นหุ้นสามัญได้ 1.21782 หุ้น ในราคาหุ้นละ 0.821 บาท
    และใบสำคัญแสดงสิทธิ TCC-W3 1 หน่วย สามารถใช้สิทธิแปลงสภาพเป็นหุ้นสามัญได้
    1.14249 หุ้น ในราคาหุ้นละ 0.875 บาท

  ปี 2557

-   ในการใช้สิทธิครั้งสุดท้ายของใบสำคัญแสดงสิทธิ TCC-W1 เมื่อวันที่ 30 ตุลาคม 2557
    มีใบสำคัญแสดงสิทธิ TCC-W1 คงเหลือจากการใช้สิทธิในครั้งนี้ จำนวน 398,957 หน่วย
    ซึ่งใบสำคัญแสดงสิทธิดังกล่าวได้หมดอายุและสิ้นสุดการเป็นหลักทรัพย์จดทะเบียนในตลาดหลักทรัพย์
    ตั้งแต่ วันที่ 31 ตุลาคม 2557

การขยายการประกอบธุรกิจ

ปี 2555

-   เมื่อวันที่ 23 พฤษภาคม 2555 บริษัทได้จัดตั้ง บริษัท กว่างโจว ไท่จือเจีย จือสยุน จำกัด
    ที่ประเทศจีน โดยมีวัตถุประสงค์เพื่อให้บริการที่ปรึกษาด้านถ่านหิน ด้วยทุนจดทะเบียน 80,000
    ดอลล่าร์สหรัฐ โดยบริษัทถือหุ้นในสัดส่วนร้อยละ 100

ปี 2556

-   เมื่อวันที่ 3 มกราคม 2556 บริษัทได้จัดตั้ง บริษัท ไทย แคปปิตอล อินโด ไมนิ่ง จำกัด
    ที่ประเทศอินโดนีเซีย โดยมีวัตถุประสงค์เพื่อดำเนินธุรกิจด้านการจำหน่ายเชื้อเพลิงแข็ง เหลว
    และก๊าซ ตลอดจนผลิตภัณฑ์ต่างๆที่เกี่ยวข้องกัน ด้วยทุนจดทะเบียน 1 ล้านดอลล่าร์สหรัฐ
    โดยบริษัทถือหุ้นในสัดส่วนร้อยละ 99.83

1.3 โครงสร้างการถือหุ้นของกลุ่มบริษัท

บริษัทเป็นบริษัทแม่ซึ่งมีการลงทุนหลักในบริษัทย่อยที่ประกอบธุรกิจเกี่ยวข้องกับการจำหน่ายถ่านหิน
โดยมีโครงสร้างของกลุ่มบริษัท ณ วันที่ 31 ธันวาคม 2557 มีรายละเอียดดังต่อไปนี้

99.99% 100% 99.83%

1.4 ความสัมพันธ์กับกลุ่มธุรกิจของผู้ถือหุ้นใหญ่

บริษัทจำหน่ายถ่านหินให้แก่บริษัท ฟาร์อีสท์ ปั่นทออุตสาหกรรม จำกัด
ซึ่งมีผู้ถือหุ้นรายใหญ่คือกลุ่มชัยวิกรัย ซึ่งเป็นกลุ่มผู้ถือหุ้นรายใหญ่ของบริษัท
เพื่อใช้ในการดำเนินงานตามปกติ ซึ่งราคาขายใช้ราคาทุนบวกด้วยกำไรส่วนเพิ่มตามราคาตลาด
ทั้งนี้รายการดังกล่าวถูกเปิดเผยในรายงาน 56-1 ส่วนที่ 2 การจัดการและการกำกับดูแลกิจการ
ในข้อ 12 รายการระหว่างกัน แล้ว

2. ลักษณะการประกอบธุรกิจ

บริษัทมีสายผลิตภัณฑ์เพียงสายเดียวคือถ่านหิน ซึ่งแสดงรายได้ดังนี้

โครงสร้างรายได้ของกลุ่มบริษัท

หน่วย : ล้านบาท

  ---------------------- ------------- ---------- -------- -------- -------- ---------- --------
  ประเภทธุรกิจ             ดำเนินการโดย   2555       %        2556     %        2557       %

  จัดซื้อและจัดจำหน่ายถ่านหิน   บริษัท          1,021.34   100.0%   929.47   100.0%   1,593.21   100.0%
                         ไทยแคปปิตอล                                                     
                         คอร์ปอเรชั่น                                                      
                         จำกัด (มหาชน)                                                   

  รวม                                  1,021.34   100.0%   929.47   100.0%   1,593.21   100.0%
  ---------------------- ------------- ---------- -------- -------- -------- ---------- --------

2.1 ลักษณะของผลิตภัณฑ์

ถ่านหิน (coal) คือหินตะกอนชนิดหนึ่งซึ่งสามารถติดไฟได้ มีส่วนประกอบที่สำคัญคือ
สารประกอบของคาร์บอน ซึ่งจะมีอยู่ประมาณไม่น้อยกว่าร้อยละ 50 โดยน้ำหนักหรือร้อยละ 70
โดยปริมาณ

ถ่านหินเป็นเชื้อเพลิงฟอสซิลซึ่งมีปริมาณสำรองอยู่มาก
โดยแหล่งถ่านหินกระจายอยู่ในประเทศต่างๆทั่วโลก ทำให้ถ่านหินเป็นเชื้อเพลิงที่มีความมั่นคงสูง
ส่งผลให้มีราคาถูกกว่าเชื้อเพลิงชนิดอื่น

สมาคมทดสอบและวัสดุแห่งสหรัฐอเมริกาได้จำแนกถ่านหินเป็น 4 ลำดับชั้น
โดยเรียงจากประเภทที่มีคาร์บอนมากที่สุดไปน้อยที่สุดคือ แอนทราไซต์ บิทูมินัส ซับบิทูมินัส
และลิกไนต์ คุณสมบัติทั่วไปของ ถ่านหินที่อยู่ในลำดับสูงคือจะมีปริมาณคาร์บอนมาก ให้ความร้อนสูง
มีไฮโดรเจนและออกซิเจนอยู่น้อย ในขณะที่ถ่านหินที่อยู่ในลำดับต่ำจะมีปริมาณคาร์บอนน้อย
แต่มีไฮโดรเจนและออกซิเจนมาก ซึ่งแต่ละลำดับชั้นถูกแบ่งย่อยลงไปอีก
ตามคุณสมบัติทางเคมีและค่าความร้อนที่ต่างกันไป
ถ่านหินแต่ละประเภทมีคุณสมบัติที่สำคัญตามตารางด้านล่าง

[]

การใช้ประโยชน์ถ่านหินค่อนข้างแพร่หลายตั้งแต่อดีตหลายร้อยปีจนปัจจุบัน
เนื่องจากมีแหล่งกระจายอยู่ทั่วโลกและมีปริมาณค่อนข้างมาก
การใช้ถ่านหินเป็นที่นิยมกันมากเมื่อหลังการปฏิวัติอุตสาหกรรมในประเทศอังกฤษ
และยิ่งเพิ่มมากขึ้นหลายเท่าตัวเมื่อเกิดวิกฤตราคาน้ำมันในปี พ.ศ. 2516
ทำให้มีการใช้ถ่านหินเป็นเชื้อเพลิงทดแทนน้ำมันมากขึ้น
ทั้งการใช้เป็นเชื้อเพลิงในการผลิตกระแสไฟฟ้าและในอุตสาหกรรมต่างๆ
ถ่านหินนับเป็นชนิดของแหล่งพลังงานที่สำคัญรองลงมาจากน้ำมันปิโตรเลียม และ ก๊าซธรรมชาติ
ประเทศที่มีแหล่งถ่านหินมากจึงนับว่าเป็นประเทศที่มีความมั่นคงในด้านพลังงานสูงมาก เช่น
อินโดนิเซีย รัสเซีย จีน เยอรมัน และ ออสเตรเลีย เป็นต้น

การใช้ประโยชน์ของถ่านหินหลักๆ
จะเป็นการใช้เป็นเชื้อเพลิงสำหรับผลิตกระแสไฟฟ้าและใช้ในอุตสาหกรรมต่าง ๆ เช่น
อุตสาหกรรมเหล็ก ปูนซีเมนต์ ปูนขาว และอุตสาหกรรมอื่น ๆ
ซึ่งจะเป็นเชื้อเพลิงที่มีต้นทุนต่ำกว่าการใช้กระแสไฟฟ้าโดยตรง
โดยทั่วไปจะเป็นการนำมาเป็นเชื้อเพลิงสำหรับงานต่าง ๆ เช่น ในการต้มน้ำ
เพื่อส่งไอน้ำไปปั่นกังหัน (เทอร์ไบน์) เพื่อผลิตไฟฟ้า หรือ ส่งไอน้ำไปใช้ในการอบความร้อน เช่น
การอบยาง และการอบไม้ เป็นต้น

การใช้ถ่านหินเป็นเชื้อเพลิง นอกจากการเผาไหม้โดยตรงแล้ว
ยังสามารถแปรสภาพถ่านหินเป็นเชื้อเพลิงเหลว( Coal liquefaction) หรือ เป็นก๊าซ (Coal
Gasification)
ซึ่งเป็นการใช้ถ่านหินแบบเชื้อเพลิงเชื้อเพลิงสะอาดเพื่อช่วยลดมลภาวะจากการใช้ถ่านหินเป็นเชื้อเพลิงได้อีกทางหนึ่ง
ภายใต้กระบวนการแปรสภาพถ่านหินจะสามารถแยกเอาก๊าซที่มีฤทธิ์เป็นกรดหรือเป็นพิษและสารพลอยได้ต่างๆที่มีอยู่ในถ่านหินนำไปใช้ประโยชน์อื่นได้อีก
เช่น กำมะถันใช้ทำกรดกำมะถันและแร่ยิปซั่ม แอมโมเนียใช้ทำปุ๋ยเพื่อเกษตรกรรม
เถ้าถ่านหินใช้ทำวัสดุก่อสร้าง เป็นต้น  

ประเภทของถ่านหินที่บริษัทจัดจำหน่ายส่วนใหญ่ คือ ถ่านหินบิทูมินัส/ซับบิทูมินัส ซึ่งมีทั้งแบบไม่คัดขนาด
(0-50mm) แบบถ่านฝุ่น (0-5mm และ 0-10mm) และแบบถ่านก้อน (10-25mm และ 25-50mm)

2.2 การตลาดและการแข่งขัน

2.2.1 นโยบายการแข่งขัน

บริษัทเน้นเรื่องการรักษามาตรฐานคุณภาพของสินค้าและบริการที่ดีเพื่อรักษาฐานลูกค้าเดิม
มีการปรับนโยบายการตลาดเพื่อเจาะกลุ่มลูกค้าใหม่ นอกจากนี้
บริษัทยังได้พัฒนาระบบควบคุมภายในอย่างต่อเนื่องเพื่อการดำเนินงานอย่างมีประสิทธิภาพ

2.2.2 ภาวะอุตสาหกรรมและการแข่งขัน

ธุรกิจถ่านหินภายในประเทศขยายตัวอย่างต่อเนื่องมาเป็นระยะเวลาหนึ่ง โดยในปัจจุบัน
มีผู้ประกอบการธุรกิจถ่านหินในประเทศประมาณ 10 ราย
มีภาวะการแข่งขันสูงโดยเฉพาะในด้านราคา ทั้งนี้ แม้ว่าจะมีผู้ประกอบการจำนวนมาก
แต่สำหรับลูกค้าอุตสาหกรรมรายใหญ่นั้น
จะมีการสั่งซื้อถ่านหินในปริมาณมากและมีการสั่งซื้ออย่างต่อเนื่อง
ผู้ประกอบการธุรกิจถ่านหินจะต้องมีปริมาณของถ่านหินคงคลังมากเพียงพอที่จัดส่งได้ตามปริมาณและระยะเวลาที่ลูกค้าดังกล่าวกำหนด
ดังนั้นจะต้องมีเงินทุนที่เพียงพอและสถานที่จัดเก็บที่เอื้ออำนวย
ซึ่งอาจเป็นอุปสรรคทีสำคัญของผู้ประกอบการถ่านหินรายย่อย ในปัจจุบันบริษัทมีคลังสินค้าสองแห่ง
ซึ่งสามารถคงคลังถ่านหินได้รวมกันกว่า 200,000 ตัน มีโรงคัดแยกที่มีกำลังการผลิตประมาณ
3,000 ตันต่อวัน และมีเงินทุนที่พร้อม ซึ่งถือได้ว่าบริษัทมีศักยภาพที่จะแข่งขันในตลาดได้เป็นอย่างดี

แนวโน้มการใช้พลังงานจากถ่านหิน

เนื่องจากการขยายตัวทางเศรษฐกิจอย่างรวดเร็วของประเทศกำลังพัฒนาหรือที่เรียกว่า
“เศรษฐกิจเกิดใหม่ (emerging economics) ในรอบหลายปีที่ผ่านมา เช่น
ประเทศจีนและประเทศอินเดีย ส่งผลให้ความต้องการในการใช้พลังงานของโลกสูงขึ้นตามไปด้วย
โดยที่ความต้องการพลังงานกว่าครึ่งมาจากประเทศในเอเชีย
ซึ่งถ่านหินนั้นถือได้ว่าเป็นพลังงานทางเลือกที่น่าสนใจเนื่องจากมีราคาค่อนข้างต่ำและใช้งานสะดวกเมื่อเทียบกับพลังงานประเภทอื่นๆ

[]

  ที่มาของข้อมูล: www.eia.gov

จากตารางข้างต้น
จะเห็นได้ว่าที่ผ่านมาปริมาณการใช้ถ่านหินของโลกเพิ่มขึ้นทุกปีและยังมีแนวโน้มว่าจะเพิ่มขึ้นต่อไปในอนาคต
โดยประเทศจีนเป็นผู้นำเข้าและอุปโภคถ่านหินมากเป็นอันดับหนึ่งของโลก
มีการคาดการณ์ว่าปริมาณการใช้ถ่านหินของโลกนั้นจะยังคงเพิ่มขึ้นอย่างแต่อัตราการเพิ่มขึ้นนั้นอาจจะชะลอตัวลงด้วยปัจจัยบางประการ
เช่น ความต้องการพลังงานสะอาด (Clean Energy) เพิ่มขึ้น
และการชะลอตัวทางเศรษฐกิจและนโยบายลดการนำเข้าถ่านหินของประเทศจีนซึ่งเป็นผู้อุปโภคถ่านหินรายใหญ่

ในแง่ราคาตลาดโลกของถ่านหิน มีการลดลงอย่างต่อเนื่องในปี 2557 และในปี 2558
ยังคงมีแนวโน้มลดลงเมื่อเทียบกับปี 2557 แต่ถ้ามองเป็นรายไตรมาส พบว่าราคาช่วงไตรมาส 1
ถูกคาดการณ์ว่าจะมีการปรับตัวสูงขึ้น และจะปรับตัวลดลงในไตรมาส 2 และ 3
หลังจากนั้นจะปรับตัวเพิ่มขึ้นอีกครั้งในไตรมาส 4

[]

ที่มาของข้อมูล: International Monetary Fund (IMF), 6 January 2015 and World
Bank Group, January 2015

สำหรับภาวะอุตสาหกรรมถ่านหินในประเทศไทยนั้น ในรอบ 5 ปีที่ผ่านมา
ปริมาณการใช้ถ่านหินเพิ่มขึ้นในปี 2553 และ 2555 แต่ลดลงเล็กน้อยในปี 2554 และ 2556
โดยมีสภาวะการแข่งขันค่อนข้างสูง โดยเฉพาะการแข่งขันทางด้านราคา ในปี 2557
ปริมาณการใช้ถ่านหินและลิกไนต์เพิ่มขึ้นร้อยละ 12.95 จากปี 2556
แบ่งเป็นภาคการผลิตไฟฟ้าของการไฟฟ้าฝ่ายผลิตฯ ร้อยละ 53.1 และอีกร้อยละ 46.9
นำไปใช้ในภาคอุตสาหกรรมต่างๆ ได้แก่การผลิดปูนซีเมนต์ กระดาษ และอาหาร

ตารางการใช้ถ่านหิน/ลิกไนท์

หน่วย : พันตัน

  ---------------------------- ---------- ---------- ---------- ---------- ----------
                               2553       2554       2555       2556       2557

  ผลิตไฟฟ้า                      7,469.1    8,080.2    9,005.8    9,048.2    9,506.6

  อุตสาหกรรม                    8,009.0    7,727.2    7,400.8    6,797.5    8,390.4

  รวม                          15,478.1   15,807.3   16,406.6   15,845.7   17,897.0
  ---------------------------- ---------- ---------- ---------- ---------- ----------

ที่มาของข้อมูล: สำนักงานนโยบายและแผนพลังงาน กระทรวงพลังงาน

ในด้านการนำเข้า เนื่องจากกำลังการผลิตภายในประเทศที่ไม่เพียงพอต่ออุปสงค์
รวมถึงคุณภาพถ่านหินในประเทศที่ค่อนข้างต่ำเมื่อเทียบกับถ่านหินต่างประเทศ
ทำให้ผู้ประกอบการในประเทศไทยจำเป็นต้องนำเข้าถ่านหินจากประเทศต่างๆ เช่น
อินโดนีเซียและออสเตรเลีย อย่างต่อเนื่อง

ตารางการจัดหาถ่านหิน/ลิกไนท์ (ในประเทศ/นำเข้า)

หน่วย : พันตัน

  --------------------------- -------- -------- -------- -------- --------
                              2553     2554     2555     2556     2557

  แม่เมาะ (กฟผ.)               15,987   17,558   16,590   17,072   17,079

  อื่นๆ                         2,271    3,769    1,476    1,039    901

  รวมในประเทศ                 18,258   21,327   18,066   18,111   17,980

  นำเข้าถ่านหิน                  16,904   16,331   18,404   17,328   20,881

  รวมทั้งประเทศ                 35,162   37,658   36,470   35,439   38,861
  --------------------------- -------- -------- -------- -------- --------

ที่มาของข้อมูล: สำนักงานนโยบายและแผนพลังงาน กระทรวงพลังงาน

ตารางปริมาณการนำเข้าและมูลค่านำเข้าถ่านหิน/ลิกไนท์

หน่วย : พันตัน

  --------------------------- ---------- ---------- ---------- ---------- ----------
                              2553       2554       2555       2556       2557

  ปริมาณการนำเข้า (ล้านตัน)       16.9       16.3       18.4       17.3       20.9

  มูลค่าการนำเข้า (ล้านบาท)       39,361.1   42,335.7   46,702.3   39,713.7   47,947.0

  มูลค่าการนำเข้าเฉลี่ยต่อตัน (บาท)  2,329.1    2,597.3    2,538.2    2,295.6    2,294.1
  --------------------------- ---------- ---------- ---------- ---------- ----------

ที่มาของข้อมูล: สำนักงานนโยบายและแผนพลังงาน กระทรวงพลังงาน

แนวโน้มการใช้พลังงานในประเทศในอนาคต

รายงานมติคณะกรรมการนโยบายพลังงานแห่งชาติ ครั้งที่ 1/2558
ได้รายงานเกี่ยวกับแนวโน้มพลังงานปี 2558 โดยมีสมมติฐานการขยายตัวทางเศรษฐกิจที่ร้อยละ
3.5 – 4.5 จากการประมาณการของสำนักงานคณะกรรมการพัฒนาการเศรษฐกิจและสังคมแห่งชาติ
(สศช.)
มีปัจจัยสนับสนุนจากการส่งออกและการท่องเที่ยวที่คาดว่าจะปรับตัวดีขึ้นตามการฟื้นตัวของเศรษฐกิจโลก
รวมทั้งการลงทุนของภาคเอกชนและภาครัฐ ประกอบกับการลดลงของราคาน้ำมันดิบในตลาดโลก
ดังนี้

-   ความต้องการพลังงานเชิงพาณิชย์ขั้นต้น คาดว่าจะเพิ่มขึ้นร้อยละ 3.0
    ตามภาวะเศรษฐกิจที่คาดว่าจะขยายตัว
    คาดว่าความต้องการการใช้ถ่านหินและลิกไนต์เพิ่มขึ้นร้อยละ 1.8 และการใช้พลังน้ำ /
    ไฟฟ้านำเข้าเพิ่มขึ้นร้อยละ 16.6

-   น้ำมันสำเร็จรูป คาดว่าการใช้น้ำมันเบนซินเพิ่มขึ้นร้อยละ 3.5 น้ำมันดีเซลเพิ่มขึ้นร้อยละ 2.2
    น้ำมันเครื่องบินเพิ่มขึ้นร้อยละ 3.8 การใช้ LPG เพิ่มขึ้นร้อยละ 2.8
    เนื่องจากความต้องการใช้ในรถยนต์ที่เพิ่มขึ้นอย่างต่อเนื่อง
    ขณะที่การใช้น้ำมันเตาคาดว่าลดลงร้อยละ 2.9 จากแนวโน้มการใช้ที่ลดลงมาอย่างต่อเนื่อง
    โดยภาพรวมการใช้น้ำมันสำเร็จรูปคาดว่าจะเพิ่มขึ้นร้อยละ 2.5

-   ไฟฟ้า คาดว่าการผลิตไฟฟ้าจะเพิ่มขึ้นร้อยละ 4.0
    ตามเศรษฐกิจที่คาดว่าจะมีการขยายตัวอย่างต่อเนื่องจากการฟื้นตัวของเศรษฐกิจโลก

นอกจากนี้ กระทรวงพลังงานจะเสนอกรอบการจัดทำแผนพัฒนากำลังผลิตไฟฟ้าของประเทศไทย
พ.ศ. 2558-2579 หรือ PDP 2015 โดยกรอบของแผนดังกล่าวที่สำคัญจะกำหนดการใช้ก๊าซฯ
เป็นเชื้อเพลิงในสัดส่วนที่ลดลงเมื่อสิ้นสุดแผนจากร้อยละ 67 เหลือร้อยละ 30
และหันไปเพิ่มการผลิตไฟฟ้าจากถ่านหินสะอาดจากปัจจุบันที่มีสัดส่วนร้อยละ 20 เป็นร้อยละ 30
โดยจะมีการเพิ่มโรงไฟฟ้า 2 แห่ง คือ โรงไฟฟ้าถ่านหินที่ อ.สัตหีบ ในพื้นที่ของกองทัพเรือ
และโรงไฟฟ้าถ่านหินที่ อ.สะทิงพระ จ.สงขลา
จากแผนเดิมของกฟผ.มีแผนก่อสร้างโรงไฟฟ้าถ่านหินที่จังหวัดกระบี่ และโรงไฟฟ้าเทพา 1- 2 ที่
จ.สงขลา ขณะที่โรงไฟฟ้านิวเคลียร์จะกำหนดไว้ปลายแผนจำนวน 2,000 เมกะวัตต์หรือประมาณ 2
โรงหรือคิดเป็นสัดส่วน 5% ของเชื้อเพลิงทั้งหมด อย่างไรก็ดี ถึงแม้จะมีการประกาศใช้แผน
PDP2015 ในเดือนเมษายน 2558 นี้
แต่ปริมาณถ่านหินที่เป็นเชื้อเพลิงใช้ผลิตไฟฟ้าน่าจะยังไม่เพิ่มขึ้นอย่างเป็นสาระสำคัญในปี 2558
เนื่องจากโรงงานผลิตถ่านหินแห่งใหม่คาดว่าจะสร้างแล้วเสร็จในปี 2562

3.  การจัดหาผลิตภัณฑ์หรือบริการ

2.3.1 กระบวนการจัดหาผลิตภัณฑ์หรือบริการ

ถ่านหินที่บริษัทจัดจำหน่าย ส่วนใหญ่นำเข้าจากประเทศอินโดนีเซีย โดยมีขั้นตอนการนำเข้าดังนี้

-   คัดเลือกเหมืองถ่านหินและผู้จัดจำหน่ายถ่านหินที่มีความน่าเชื่อถือ
    และมีกระบวนการตรวจสอบคุณภาพของสินค้าให้ตรงตามความต้องการของตลาด

-   ถ่านหินจะถูกขนส่งโดยเรือเดินทะเลมายังประเทศไทยซึ่งจะผ่านขั้นตอนทางกฏหมายและพิธีการทางศุลกากรอย่างถูกต้อง

-   ถ่านหินบางส่วนจะถูกจัดส่งให้แก่ลูกค้าโดยตรง
    และบางส่วนจะถูกจัดเก็บเข้าคลังสินค้าเพื่อทำการคัดแยกขนาดเพื่อให้ได้ถ่านหินที่มีขนาดตรงตามความต้องการของลูกค้า

-   ถ่านหินจะถูกจัดส่งให้แก่ลูกค้าตามกำหนดเวลาที่ลูกค้าต้องการ
    โดยใช้รถบรรทุกเป็นพาหนะในการขนส่ง

2.3.2 ผลกระทบต่อสิ่งแวดล้อม

กระบวนการจัดหาถ่านหิน ประกอบด้วย การขนส่งขาเข้า การคัดแยก กองเก็บ
ซึ่งมีการควบคุมผลกระทบต่อดังนี้

-   ในกระบวนการขนส่งขาเข้าซึ่งรวมถึงการขนส่งทางทะเลและการลำเลียงถ่านหินทางแม่น้ำนั้น
    ให้เลือกใช้ผู้ให้บริการขนส่งและลำเลียงที่มีความน่าเชื่อถือและมีมาตรฐานในการปฏิบัติงาน
    และในการขนส่งและลำเลียงนั้น จะต้องมีการปิดคลุมถ่านหินอย่างมิดชิด นอกจากนี้
    ควรจะร่วมกำหนดมาตรการในการขนส่งกับผู้ให้บริการดังกล่าว
    เพื่อให้มั่นใจได้ว่าจะมีผลกระทบจากการไหลของถ่านหินลงสู่ทะเลหรือแม่น้ำให้น้อยที่สุด

-   ในกระบวนการคัดแยกถ่านหินและกองเก็บ บริษัทได้มีการสร้างอาคารคลุมเครื่องจักร
    และได้ปลูกแนวต้นไม้สูงบนคันดินโดยรอบบริเวณที่มีการผลิตและจัดเก็บถ่านหิน
    เพื่อป้องกันเสียงและฝุ่นละอองออกสู่ภายนอก ในส่วนของถ่านหินที่อยู่ภายนอกอาคาร
    บริษัทได้ใช้ผ้าใบหรือสแลนคลุมบนกองถ่านหิน และมีระบบฉีดน้ำโดยรอบบริเวณ
    เพื่อป้องกันการฟุ้งกระจาย และเพือเป็นการป้องกันมลภาวะทางน้ำ
    บริษัทได้สร้างบ่อพักและคูน้ำ โดยรอบบริเวณโรงคัดแยกและคลังสินค้า
    เพื่อป้องกันน้ำที่ปนเปื้อนถ่านหินไหลออกไปสู่ภายนอกโดยตรง

2.4 งานที่ยังไม่ได้ส่งมอบ

  - ไม่มี -

3. ปัจจัยความเสี่ยง

1.  ความเสี่ยงจากต้นทุนสินค้ามีมูลค่าผันแปรตามราคาตลาดโลก

ต้นทุนหลักของผลิตภัณฑ์ถ่านหินของบริษัท คือ ค่าถ่านหิน และค่าระวางเรือ
ซึ่งอาจมีราคาผันแปรไปตามปัจจัยในอนาคต ได้แก่ ความผันผวนของราคาน้ำมัน
อุปสงค์และอุปทานของตลาด เพื่อเป็นการป้องกันความเสี่ยงดังกล่าว
บริษัททำสัญญาซื้อขายถ่านหินล่วงหน้าบางส่วน
และมีการติดตามทิศทางและแนวโน้มราคาถ่านหินในตลาดโลกตลอดเวลา

2.  ความเสี่ยงจากความผันผวนของอัตราแลกเปลี่ยนเงินตราต่างประเทศ

ในกรณีที่บริษัทใช้เงินตราต่างประเทศ สกุลดอลลาร์สหรัฐฯ
ในการชำระค่าสินค้าถ่านหินและค่าระวางเรือ
ในขณะที่การขายเป็นการขายภายในประเทศซึ่งรายได้ทั้งหมดเป็นเงินบาท
บริษัทจะมีความเสี่ยงจากความผันผวนของอัตราแลกเปลี่ยน
หากเกิดสถานการณ์ที่อัตราแลกเปลี่ยนค่าเงินบาทเปลี่ยนแปลงไปในทิศทางที่ปรับตัวอ่อนค่าลง
ซึ่งจะส่งผลให้บริษัทมีต้นทุนการนำเข้าเพิ่มสูงขึ้น ในปี 2557
บริษัทได้ดำเนินการซื้อเงินตราต่างประเทศล่วงหน้า (Forward Contract)
เพื่อจำกัดความเสี่ยงในเรื่องของอัตราแลกเปลี่ยนดังกล่าว

3.  ความเสี่ยงจากการนำเข้าถ่านหินจากประเทศอินโดนีเซีย

นอกจากความเสี่ยงจากความผันผวนของอัตราแลกเปลี่ยนเงินตราต่างประเทศดังกล่าวข้างต้นแล้ว
การนำเข้าถ่านหินจากประเทศอินโดนีเซียนั้น อาจมีความเสี่ยงเรื่องคุณภาพและปริมาณที่ไม่คงแน่นอน
ซึ่งเป็นความเสี่ยงที่เป็นปกติสำหรับธุรกิจนี้ บริษัทบริหารความเสี่ยงดังกล่าว
โดยการสร้างความสัมพันธ์อันดีกับผู้จัดจำหน่ายในประเทศอินโดนีเซีย

4.  ความเสี่ยงจากการไม่ได้รับชำระหนี้จากลูกค้า

ลูกค้าบางรายของบริษัทอาจประสบปัญหาสภาพคล่อง ซึ่งอาจมีผลกระทบต่อการชำระหนี้ให้แก่บริษัท
เพื่อเป็นการลดความเสี่ยงดังกล่าว บริษัทมีระบบควบคุมภายในที่รัดกุม
ในกระบวนการคัดเลือกลูกค้าและการบริหารจัดการลูกหนี้

5.  ความเสี่ยงด้านสิ่งแวดล้อม

เนื่องจากบริษัทดำเนินธุรกิจการจัดซื้อและจัดจำหน่ายถ่านหิน
ซึ่งอาจมีความเสี่ยงด้านสิ่งแวดล้อมจากกระบวนการต่างๆในการดำเนินธุรกิจ
บริษัทมีมาตรการเพื่อลดความเสี่ยงดังกล่าว ดังที่ได้กล่าวไว้ในข้อ 2.3.2 ผลกระทบต่อสิ่งแวดล้อม

 

4. ทรัพย์สินที่ใช้ในการประกอบธุรกิจ

1.  ทรัพย์สินถาวรหลัก

ทรัพย์สินถาวรหลักที่ใช้ในการประกอบธุรกิจของบริษัท และบริษัทย่อย ณ วันที่ 31 ธันวาคม 2557
มีรายละเอียดดังนี้

  --------------------------------- ----------------------- -----------------------
  รายการ                            มูลค่าสุทธิตามบัญชี (ล้านบาท)  ลักษณะกรรมสิทธิ์

  ที่ดิน*                              27.09                   เจ้าของ

  อาคารและส่วนปรับปรุงอาคาร            72.04                   เจ้าของ

  เครื่องจักรและอุปกรณ์                  14.09                   เจ้าของ

  เครื่องตกแต่งและเครื่องใช้สำนักงาน       2.03                    เจ้าของ

  ยานพาหนะ                          4.62                    เจ้าของ

  เครื่องจักรและเครื่องตกแต่งระหว่างติดตั้ง   3.39                    เจ้าของ

  รวม                               123.26                  
  --------------------------------- ----------------------- -----------------------

* รายละเอียดที่ดิน 3 แปลง ซึ่งอยู่ที่ตำบลหนองชุมพล อำเภอเขาย้อย จังหวัดเพชรบุรี มีดังนี้

+----------+------------------------------+----------------------------+
| แปลงที่    | ขนาดพื้นที่                      | ลักษณะกรรมสิทธิ์               |
+----------+------------------------------+----------------------------+
| 1        | 100 ไร่ 1 งาน 78 ตารางวา      | บริษัทเป็นเจ้าของ              |
|          |                              |                            |
| 2        | 18 ไร่ 0 งาน 53 ตารางวา       | บริษัทเป็นเจ้าของ              |
|          |                              |                            |
| 3        | 7 ไร่ 1 งาน 82 ตารางวา        | บริษัทเป็นเจ้าของ              |
+----------+------------------------------+----------------------------+

ที่ดินทั้งหมดดังกล่าวมีวัตถุประสงค์ในการถือครองเพื่อเป็นสถานที่คัดแยก/จัดเก็บถ่านหินและสำนักงานของสถานที่เก็บถ่านหิน
โดยบริษัทมีกรรมสิทธิ์ความเป็นเจ้าของในที่ดิน
ซึ่งบริษัทได้จดจำนองที่ดินดังกล่าวและสิ่งปลูกสร้างเพื่อใช้เป็นหลักประกันเงินเบิกเกินบัญชีและวงเงิน
Letter of Credit จากสถาบันการเงินแห่งหนึ่ง

2.  นโยบายการลงทุนและการบริหารงานในบริษัทย่อยและบริษัทร่วม

บริษัทมีนโยบายการลงทุนในกิจการที่ประกอบธุรกิจต่างๆ
ซึ่งเป็นธุรกิจที่เกี่ยวข้องกันหรือก่อให้เกิดประโยชน์ สนับสนุนการดำเนินงานหลักของบริษัท เช่น
แหล่งจัดหาวัตถุดิบ ที่ปรึกษาเกี่ยวกับธุรกิจถ่านหินและช่องทางการจำหน่ายถ่านหินในต่างประเทศ
สำหรับการบริหารงานบริษัทย่อยดังกล่าว
บริษัทเป็นผู้จัดตั้งและควบคุมในเรื่องการกำหนดนโยบายทางการเงินและการดำเนินงานอย่างใกล้ชิด
โดยคณะกรรมการของบริษัทจะร่วมกันพิจารณานโยบายการลงทุนของบริษัท โดยคำนึงถึงความจำเป็น
เหมาะสม และประโยชน์ของบริษัท และผู้ถือหุ้นเป็นสำคัญ
และปฎิบัติตามข้อกำหนดของตลาดหลักทรัพย์แห่งประเทศไทยในเรื่องการเข้าทำรายการที่เกี่ยวโยงกันหรือการได้มาหรือจำหน่ายไปซึ่งสินทรัพย์ของบริษัทอย่างเคร่งครัด

5. ข้อพิพาททางกฎหมาย

บริษัทและบริษัทย่อยไม่มีข้อพิพาททางกฎหมาย ในกรณีต่อไปนี้

-   คดีซึ่งอาจมีผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงกว่าร้อยละ 5
    ของส่วนของผู้ถือหุ้น ณ วันสิ้นปีบัญชีล่าสุด

-   คดีที่มีผลกระทบต่อการดำเนินธุรกิจของบริษัทอย่างมีนัยสำคัญ
    แต่ไม่สามารถประเมินผลกระทบเป็นตัวเลขได้

-   คดีที่มิได้เกิดจากการประกอบธุรกิจโดยปกติของบริษัท

6. ข้อมูลทั่วไปและข้อมูลสำคัญอื่น

ข้อมูลบริษัท

ชื่อบริษัท : บริษัท ไทย แคปปิตอล คอร์ปอเรชั่น จำกัด (มหาชน)

เลขทะเบียนบริษัท : 0107537001226

ลักษณะการประกอบธุรกิจ : นำเข้าและจำหน่ายถ่านหิน

ที่ตั้งสำนักงานใหญ่ : 87/2 อาคารซีอาร์ซีทาวเวอร์ ชั้น 45 ออลซีซั่นส์เพลส ถนนวิทยุ แขวงลุมพินี

เขตปทุมวัน กรุงเทพมหานคร 10330

โทรศัพท์ : 0-2685-3600

โทรสาร : 0-2685-3607

เวบไซต์ : http://www.thaicapital.co.th/

อีเมล์ : info@thaicapital.co.th

ทุนจดทะเบียน และทุนชำระแล้ว ณ 31 ธันวาคม 2557

ทุนจดทะเบียน 881,486,633.50 บาท แบ่งเป็น หุ้นสามัญ 1,762,973,267 หุ้น

มูลค่าที่ตราไว้ หุ้นละ 0.50 บาท

ทุนชำระแล้ว 601,024,239.00 บาท แบ่งเป็น หุ้นสามัญ 1,202,048,478 หุ้น 

มูลค่าที่ตราไว้ หุ้นละ 0.50 บาท

ข้อมูลบริษัทย่อย

1. ชื่อบริษัท : บริษัท ทีโก้เซลส์ จำกัด

  เลขทะเบียนบริษัท : 0105536114441

  สัดส่วนการถือหุ้น ณ 31/12/2557 : 99.99%

  ทุนชำระแล้ว ณ 31/12/2557 : หุ้นสามัญ 10,000,000 บาท (Par 100 บาท)

  ลักษณะการประกอบธุรกิจ : จำหน่ายชิ้นส่วนเครื่องปรับอากาศ
  เครื่องทำความร้อนความเย็นสำหรับ รถทุกประเภท บ้าน อาคาร
  รวมถึงอุปกรณ์ทำความร้อนความเย็นประเภทอื่นๆ ทั้งนี้ ตามมติที่ประชุมคณะกรรมการบริษัท ไทย
  แคปปิตอล คอร์ปอเรชั่น จำกัด (มหาชน) ครั้งที่ 7/2551
  ได้มีมติอนุมัติให้ยกเลิกสายธุรกิจเครื่องปรับอากาศ
  จึงส่งผลให้เกิดการหยุดกิจกรรมทางการดำเนินของบริษัท ทีโก้เซลส์ จำกัด
  ซึ่งเป็นบริษัทย่อยที่ทำธุรกิจในสายเครื่องปรับอากาศร่วมกัน

  ที่ตั้งสำนักงานใหญ่ : 87/2 อาคารซีอาร์ซีทาวเวอร์ ชั้น 45 ออลซีซั่นส์เพลส ถนนวิทยุ
  แขวงลุมพินี เขตปทุมวัน กรุงเทพมหานคร 10330

  โทรศัพท์ : 0-2685-3606

  โทรสาร : 0-2685-3607

2. ชื่อบริษัท : บริษัท กว่างโจว ไท่จือเจีย จือสยุน จำกัด

เลขทะเบียนบริษัท : 440101400110719

สัดส่วนการถือหุ้น ณ 31/12/2557 : 100%

ลักษณะการประกอบธุรกิจ : ที่ปรึกษาด้านถ่านหิน

ที่ตั้งสำนักงานใหญ่ : Room 1907-1908, No 167 Linhe West Road, Tianhe District

Guangzhou, China, 510610

3. ชื่อบริษัท : บริษัท ไทย แคปปิตอล อินโด ไมนิ่ง จำกัด

เลขทะเบียนบริษัท : 09.03.1.46.81919

สัดส่วนการถือหุ้น ณ 31/12/2557 : 100%

ลักษณะการประกอบธุรกิจ : จำหน่ายเชื้อเพลิงแข็ง เหลว และก๊าซ

ที่ตั้งสำนักงานใหญ่ : 49^(TH) Floor, Equity Tower, JL JEND Sudirman KAV 52-53,
SCBD, 12190, Jakarta, Indonesia

บุคคลอ้างอิง

+----------------------------------+-----------------------------------+
| นายทะเบียนหลักทรัพย์                 | ผู้สอบบัญชี                           |
|                                  |                                   |
| บริษัท ศูนย์รับฝากหลักทรัพย์ (ประเทศไทย) | บริษัท พีวี ออดิท จำกัด                 |
| จำกัด                             |                                   |
|                                  | 100/19 ชั้น 14 อาคารว่องวานิช         |
| อาคารหลักทรัพย์แห่งประเทศไทย เลขที่ 62 | ถนนพระราม 9 ห้วยขวาง กรุงเทพฯ 10310 |
|                                  |                                   |
| ถนนรัชดาภิเษก แขวงคลองเตย กรุงเทพฯ  | โทรศัพท์ : 02-645-0080              |
| 10110 โทรศัพท์ : 0-2229-2888       |                                   |
+----------------------------------+-----------------------------------+